Diari Oficial de la Generalitat Valenciana


Sumari del DOGV 6900, del 12-11-2012 (2012/9888)

Notificació de la sentència dictada en el juí verbal número 950/2011.
---------------------------------------------------------------------

### Dades del document

Número de DOGV
:   6900

Data del DOGV
:   12-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9888


Organisme emissor
:   Jutjat de Primera Instància i Instrucció Número 2 de Nules

Tipus de document
:   Edicte

Notificació de la sentència dictada en el juí verbal número 950/2011. [2012/9888]  
Juí verbal: 000950/2011  
De: Banco Santander, SA.  
Procuradora: Elia Peña Chordá.  
Contra: Abdallah Fadel.  
Procurador/a: -  
En este procediment de juí verbal número 950/2011 seguit a instàncies de Banco Santander, SA, contra Abdallah Fadel s'ha dictat la sentència que, literalment, diu el següent:  
«Sentència número 183/2011  
Nules, 29 de novembre de 2011  
Tomasa Olivas Rubio, jutgessa substituta del Jutjat de Primera Instància i Instrucció número 2 de Nules, he vist les actuacions de juí verbal seguides davant d'este Jutjat amb el número 950 de l'any 2011, a instàncies de la mercantil Banco Santander, SA, representada per la procuradora Elia Peña Chordá i assistida de la lletrada M.ª Dolores Monsonís Chordá, contra Abdallah Fadel, en rebel·lia en este procediment.  
  
Antecedents de fet  
Primer. La procuradora Elia Peña Chordá, en la representació indicada i per mitjà d'un escrit que va correspondre a este Jutjat pel torn de repartiment, va presentar una demanda de juí ordinari en què, després d'adduir els fets i els fonaments de dret que considerava pertinents a la seua reclamació, acabava demanant que es dicte una sentència per la qual "s'estime esta demanda i es condemne el demandat a pagar a la meua mandant la quantitat de dos mil set-cents seixanta-huit euros amb vint-i-un cèntims (2.768,21 euros) més els interessos de demora pactats des del dia 8 de maig de 2009 fins al pagament total del principal reclamat i amb la condemna a costes del juí a la demandada".  
Segon. Una vegada admesa a tràmit la demanda pel Decret de data 27 de juliol de 2011, es va traslladar esta al demandat i es van citar les parts a l'acte de juí, que es va celebrar el dia 28 de novembre de 2011, al qual el demandat va comparéixer, però ho va fer sense la deguda representació processal, segons resulta de les actuacions, per la qual cosa va ser declarat en situació processal de rebel·lia. En el dit acte, la part actora, es va ratificar en el seu escrit de demanda i després que va ser rebut el plet a prova, la part actora, va proposar com a mitjans de prova de què intentava valdre's en defensa de les seues pretensions, en primer lloc, l'interrogatori del demandat, i en segon lloc, la documental, consistent en el fet que es tingueren per reproduïts els documents adjuntats a l'escrit de demanda. Els mitjans de prova van ser admesos, i a continuació es van declarar les actuacions concluses i vistes per a sentència, la qual cosa es verificarà a través d'esta sentència.  
Tercer. Estes actuacions han sigut tramitades d'acord amb les normes processals que hi són aplicables, havent-se observat el compliment de les prescripcions legals.  
Dispositiva  
Que estime íntegrament la demanda interposada per la procuradora Elia Peña Chordá, en nom i representació de l'entitat Banco Santander, SA, contra Abdallach Fadel, declarat en situació de rebel·lia processal, i condemne este últim a pagar a l'actora la quantitat de dos mil set-cents seixanta-huit euros amb vint-i-un cèntims (2.768,21 euros) més els interessos pactats de demora des del dia 8 de maig de 2009 i que es produïsquen fins al pagament complet del que es deu, amb la condemna expressa al demandant a pagar les costes .  
  
Porteu l'original d'esta sentència al llibre corresponent i deixeu-ne una testimoniança unida a les actuacions.  
Notifiqueu esta resolució a les parts i feu-los saber que no és ferma i que en contra pot interposar-se un recurs d'apel·lació, davant d'este Jutjat, en el termini dels 20 dies següents al de la notificació.  
  
Igualment, és un requisit necessari per a recórrer contra esta resolució haver constituït el depòsit previst en la disposició addicional 15a de la Llei Orgànica del Poder Judicial.  
Forma de constituir el depòsit: per mitjà d'un ingrés en el compte de depòsits i consignacions obert a nom d'este Jutjat i amb destinació a este expedient concret, de la quantitat objecte de depòsit, havent d'especificar en l'apartat "Concepte" del document d'ingrés que es tracta d'un "Recurs", seguit del codi i tipus concret del recurs de què es tracte, segons s'indica en la taula annexa.  
00 Civil-reposició (25 €)  
01 Civil-revisió resoluc. Secretari judicial (25 €)  
02 Civil-apel·lació (50 €)  
03 Civil-queixa (30 €)  
04 Civil-extraordinari per infracc. processal (50 €)  
05 Civil-resciss. stcia. ferma a instància rebel (50 €)  
06 Civil-cassació (50 €)  
Així ho dispose, mane i firme.  
Publicació. La sentència que precedix va ser llegida i publicada pel jutge que la subscriu, mentres celebrava audiència pública el dia de la seua data. En done fe».  
I atés que el demandat, Abdallah Fadel, es troba en parador ignorat, expedisc este edicte a fi que li valga de notificació de forma deguda.  
  
  
Nules, 18 d'octubre de 2012.- El secretari judicial: Eugenio Ángel Martín Sánchez.